b'\n_START_ARTICLE_\nDi\xc5\xa1e\xc4\x8di kroma\xc4\x8d\n_START_SECTION_\nOpis\n_START_PARAGRAPH_\nPo ko\xc5\xa1atih in mehkih listih, dolgih do 50 cm, je di\xc5\xa1e\xc4\x8di kroma\xc4\x8d podoben praproti, s katero pa ni v sorodu, saj je bolj soroden jane\xc5\xbeu in koroma\xc4\x8du. Ne\xc5\xbeni zeleni listi so 2- do 4-krat pernato deljeni in imajo vonj po miri s pridihom mahu, jane\xc5\xbea in komar\xc4\x8dka. Glavna korenina je rjave barve in ima aromati\xc4\x8dno belo meso. Je debela in v\xc4\x8dasih razvejana. Steblo je votlo, plitvo in brazdasto._NEWLINE_Cveti pozno spomladi, oplojeni drobni beli cvetovi s premerom od 2 do 4 mm, ki so zbrani v kobulih pa se razvijejo v aromati\xc4\x8dno di\xc5\xa1e\xc4\x8de plodove, dolge do 2 cm, katerih vonj spominja na jane\xc5\xbe. Odrasla rastlina lahko v vi\xc5\xa1ino dose\xc5\xbee do 2 metra\n_START_SECTION_\nZdravilne lastnosti\n_START_PARAGRAPH_\nListi vsebujejo vitamine, beta karoten in druge karotenoide. Poleg tega vsebuje rastlina tudi kalcij, magnezij, \xc5\xbeelezo, pa tudi cink in mangan. Eteri\xc4\x8dno olje rastline se lahko uporablja za razku\xc5\xbeevanje. Vsebuje tudi antioksidantno delujo\xc4\x8de flavonoide. Di\xc5\xa1e\xc4\x8di kroma\xc4\x8d pospe\xc5\xa1uje prebavo, v ljudskem zdravilstvu pa so se njegovi pripravki uporabljali za \xc4\x8di\xc5\xa1\xc4\x8denje se\xc4\x8dnih poti, dihal in sluznic, pa tudi za bla\xc5\xbeitev vnetij. Spodbuja tudi delovanje jeter in \xc5\xbeol\xc4\x8da ter pripomore k bolj zdravi krvi.'